רזיאל סולודר

רזיאל (רזי) סולודר (31 במרץ 1916 - 25 באוגוסט 1996) היה מלחין, מעבד ומנצח ישראלי, ממקימי קיבוץ גשר.

== ביוגרפיה ==
סולודר נולד ביסוד המעלה לאברהם סולודר וד"ר שרה בן-עמי סולודר, אנשי העלייה השנייה.

מאוחר יותר עברה המשפחה לשכונת בית הכרם בירושלים. סולודר הצטרף לתנועת הצופים ותנועת המחנות העולים.

לאחר מות אביו, עבר עם אמו לתל אביב, ולמד בבית-הספר מקס פיין והפך למדריך בתנועת הנוער העובד. הוא הצטרף לגרעין ה"פוסטוק", שהקים את קיבוץ גשר<ref name=":0"></ref>.

סולודר שימש כמורה למוזיקה בקיבוצים גשר, נהריים ואשדות יעקב וכן באולפני המוזיקה בעמק הירדן ועמק בית שאן<ref name=":1"></ref>.

סולודר נישא לעדנה, שהייתה תלמידתו, בת קיבוץ אשדות יעקב. בתם דליה (דליקה) הלכה לעולמה בנסיבות טרגיות בגיל צעיר<ref name=":0" />.

הוא נפטר באוגוסט 1996 ונטמן בבית העלמין בקיבוץ גשר<ref></ref>.

== יצירותיו ==
הספר "ימי גשר" המתאר את קרבות גשר בתש"ח נכתב בהמשך ליומן המלחמה שכתב סולודר.

בספר שהוציאה גשר לזכרו "לנצור את הצלילים" מופיעים דברי תלמידים וחברים עליו ועל פועלו התרבותי והחינוכי, וכן מרבית שיריו שהושרו. כמו כן נמצאים בספר ה"גמלונים" שכתב, יומני הקרבות בתש"ח בחרוזים (על שם המשלט המרכזי ששלט על גשר הקרוי "הגמל") שהיו מועברים מעמדה לעמדה על ידי שלישייה: זמר – משה גזית, חבר גשר, כינור-עופר כרמי ז"ל (בן עין חרוד ולימים נגן התזמורת הפילהרמונית הישראלית) ואקורדיון – רזי סולודר<ref name=":1" />.

הוא עיבד את המחזה "שיר מזמור לבני תובל קין"<ref></ref> שכתב שאול טשריחובסקי וביצעו חברי נוער קיבוץ גשר<ref></ref> וכן פרקים מתוך "מסדה", פואמה שכתב יצחק למדן<ref></ref>.

היה ממתרגמי ועורכי הספר "דור המעפילים" - זיכרונות, מכתבים ויומן מאת ד"ר הלל יפה<ref></ref>.

שירים שהלחין:
* אב האור (מילים: משה בסוק)
* אגדת הדפנה (מילים: אהרון מגד)
* אחר יורה (מילים: משה דפנא)
* אנחנו נבוא (מילים: חיים גורי)
* בדומיית חצות (מילים: נתן יונתן)
* בוא בשלום טל (מילים: יוסי בן יוסי)
* בפרוס חגנו (מילים: שמואל בס)
* ברוך אתה (מילים: מן המקורות)
* גן נעול (מילים: רחל בלובשטיין)
* גשם ראשון (מילים: יורם מושקט)
* הד (מילים: רחל בלובשטיין)
* הוי ארצי (מילים: רחל בלובשטיין)
* החודש הזה (מילים: מן המקורות)
* היא אחרה לבוא (מילים: רחל בלובשטיין)
* הנה ימים באים (מילים: מן המקורות)
* זכור את היום (מילים: מן המקורות)
* חיים של מרחקים (מילים: יורם מושקט)
* ט"ו בשבט (מילים: שרה לוי-תנאי)
* טל (מילים: אליעזר בירבי קליר)
* ידוע תדע (מילים: מן המקורות)
* יובל גם לנו (מילים: רזיאל סולודר)
* יש עיניים (מילים: זרובבל גלעד)
* ישרש יעקב (מילים: מן המקורות)
* כאן על פני האדמה (מילים: רחל בלובשטיין)
* כגבעול ירקרק (מילים: צביה כצנלסון)
* כי הנה הסתיו עבר (מילים: מן המקורות)
* כיצד שוברים חמסין (מילים: נעמי שמר)
* כל דכיפין (מילים: שאול טשרניחובסקי)
* כמו פלג הרים (מילים: רחל בלובשטיין)
* כן יאבדו (מילים: מן המקורות)
* כתנות פסים (מילים: משה אבן עזרא)
* לא אצא עוד שחק (מילים: אברהם ברוידס)
* לקראת השחר (מילים: דוד שמעוני)
* לקראת השחר - הילוך הנערים (מילים: יהושע רבינוב)
* מדבר סיני (מילים: מ. גיורא)
* מנגד (מילים: רחל בלובשטיין)
* מנגינה (מילים: רנה קלינוב)
* מנורת ישראל (מילים: רפאל ספורטה)
* מסדה (מילים: יצחק למדן)
* נגב (מילים: יונת ואלכסנדר סנד)
* סתיו מואר (מילים: נתן אלתרמן)
* עורי דבורה (מילים: מן המקורות)
* צלצלו מצילות (מילים: זרובבל גלעד)
* שבת (מילים: רחל בלובשטיין)
* שיר הכזבים (מילים: נעמי שמר)
* תמורה (מילים: רחל בלובשטיין)
* תפילה (מילים: חיים גורי)
* תפילת הטל (מילים: אליעזר בירבי קליר)
* תקע בשופר גדול (מילים: מן המקורות)

== קישורים חיצוניים ==

* [https://shira-ovedet.kibbutz.org.il/cgi-webaxy/sal/sal.pl?lang=he&ID=511757_shira&act=show&dbid=shira_creators&dataid=139 רזיאל סולודר] באתר שירה עובדת
* [https://www.youtube.com/watch?v=kH0s0q3sCB4 לנצור את הצלילים - לזכרו של רזיאל סולודר] (יוטיוב)
* רזיאל סולודר - [https://www.nli.org.il/he/newspapers/mar/1955/04/26/01/article/27/?srpos=4&e=-------he-20--1--img-txIN%7ctxTI-רזיאל++סולודר-------------1 הקרב על מעברות הירדן] (מעריב⁩⁩, 26 אפריל 1955)

== הערות שוליים ==

קטגוריה:מלחינים ישראלים
קטגוריה:מעבדים מוזיקליים ישראלים
קטגוריה:מנצחים ישראלים
קטגוריה:גשר (קיבוץ): אישים
קטגוריה:בוגרי הנוער העובד והלומד
קטגוריה:בוגרי התיכון המקצועי ע"ש מקס פיין
קטגוריה:אישים הקבורים בקיבוצים
קטגוריה:ישראלים שנולדו ב-1916
קטגוריה:ישראלים שנפטרו ב-1996